recursal/SuperWikiNEXT-32B huggingface dataset:
Mapa japonských provincií so zvýraznenou provinciou Cušima
Provincia **Cušima** (jap. 対馬国 – Cušima no kuni) bola stará japonská provincia na ostrove Cušima, na ktorej území sa v súčasnosti nachádza Cušima, časť prefektúry Nagasaki. Niekedy sa nazývala aj **Taišú** (対州).

Dejiny
------

Pôvod provincie Cušima je nejasný. Je možné, že Cušima bola uznaná za provinciu dvorom Jamato v 5. storočí. V rámci systému Ricurjó sa Cušima stala formálne provinciou. 

Provincia Cušima sa stala strategickou oblasťou, ktorá zohrala významnú úlohu v národnej obrane proti možnej invázii z kontinentu a v obchode s Kóreou. Po porážke Japonska na Kórejskom polostrove v roku 663, bol na ostrove vybudovaný hrad Kaneda.

Provincia Cušima bola riadená cušimským Kuni no mijacuko až do obdobia Heian. Tento klan bol neskoršie nahradený klanom Ahiru. v polovici 13. storočia rástla moc klanu Só až na konci 15. storočia získal kontrolu nad celým ostrovom. V období Edo bola provincia Cušima ovládaná v rámci oblasti Cušima-Fučú (oblasť Izuhara) klanom Só. Daimjó provincie Cušima bol oficiálne poverovaný zastupovaním šóguna v japonsko-kórejských vzťahoch a mal monopol na obchod s kórejskou dynastiou Joseon.

Po zrušení feudálnych panstiev sa v roku 1871 oblasť Cušima-Fušú stala prefektúrou Izuhara. V tom istom roku, bola prefektúra Izuhara pripojená k prefektúre Imari, ktorá bola v roku 1872 premenovaná na prefektúru Saga. Cušima bola v roku 1872 prenesená do prefektúry Nagasaki.

Okresy
------

Provincia Cušima sa skladala z dvoch okresov:

* Kamiagata (上県)
* Šimoagata (下県)

Hlavné mesto provincie Cušima sa nachádzalo v Izuhare. V súčasnom komunálnom systéme boli tieto dva dotyčné okresy následne spojené do veľkomesta Cušima.

Referencie a externé odkazy
---------------------------

* Kráľovstvo Cuikai
* Cušima k histórii ľudí Wa

Zdroje
------

*Tento článok je čiastočný alebo úplný preklad článku Tsushima Province na anglickej Wikipédii (číslo revízie nebolo určené).*

| * z
* d
* u
Bývalé japonské provincie |
| --- |
| 
* Aki
* Awa (Kantó)
* Awa (Šikoku)
* Awadži
* Biččú
* Bingo
* Bizen
* Bungo
* Buzen
* Cušima
* Čikugo
* Čikuzen
* Čišima
* Dewa
* Eččú
* Ečigo
* Ečizen
* Harima
* Hida
* Hidaka
* Higo
* Hitači
* Hizen
* Hjúga
* Hóki
* Iburi
* Iga
* Ijo
* Iki
* Inaba
* Ise
* Išikari
* Iwami
* Izu
* Izumi
* Izumo
* Jamaširo
* Jamato
* Kaga
* Kai
* Kawači
* Kazusa
* Kii
* Kitami
* Kózuke
* Kuširo
* Mikawa
* Mimasaka
* Mino
* Mucu
* Musaši
* Nagato
* Nemuro
* Noto
* Oki
* Ómi
* Ošima
* Ósumi
* Owari
* Sacuma
* Sado
* Sagami
* Sanuki
* Seccu
* Suó
* Suruga
* Šima
* Šimocuke
* Šimósa
* Šinano
* Širibeši
* Tadžima
* Tanba
* Tango
* Tešio
* Tokači
* Tosa
* Tótómi
* Wakasa

 | Vlajka Japonska |
**Druhá bitka o Nadžaf** bolo ozbrojené stretnutie vojny v Iraku trvajúce od 5. do 27. augusta 2004, v ktorej bojovali americké a iracké vojská a na strane druhej šiitské milície Mahdího armády pod vedením duchovného menom Muktadú as-Sadra o kontrolu nad mestom An-Nadžaf.

Pozadie
-------

31. júla dorazila do mesta 11. expedičný oddiel námornej pechoty USA, ktorá bola súčasťou medzinárodnej divízie pod velením Poľska, a prevzala kontrolu nad guvernorátmi An-Nadžaf a Al-Kádisíja.

K prvým bojom medzi námornou pechotou a príslušníkmi Mahdího armády došlo už 2. augusta na jednom z predmestí pri pôrodníckej klinike neďaleko domu as-Sadra. Klinika sa pritom nachádzala na mieste, kam podľa dohody z júna mali americké jednotky prístup.

Boj
---

Samotný boj začal 6. augusta o 13:00, keď príslušníci Mahdího armády zaútočili na stanicu irackej polície. Tej sa síce podarilo prvý útok odraziť, no o 15:00 došlo k ďalšiemu útoku. Guvernér provincie požiadal o pomoc námornú pechotu. Tá na miesto poslala jednotku rýchlej reakcie, no tá sa krátko po svojom príjazde stala terčom silnej paľby z Wádí as-Salám, čo je najväčší cintorín v moslimskom svete.

Druhý deň boje pokračovali v ešte väčšej intenzite. Povstalcom sa podarilo zostreliť vrtuľník UH-1N Huey, ktorý poskytoval leteckú podporu bojujúcim jednotkám. Posádke sa ale podarilo vyviaznuť. V nasledujúcich pozemných bojoch prišli o život štyria americkí vojaci. Američania sa nakoniec rozhodli 7. augusta dočasne stiahnuť. Pred ďalším bojom prevelili do mesta ďalšie tri prápory 1. jazdeckej divízie (1. prápor 5. jazdeckého pluku, 2. prápor 7. jazdeckého pluku a 1. prápor 227. leteckého pluku).

Po dvoch dňoch boje pokračovali a povstalcom sa podarilo v úzkych uličkách zlikvidovať pol tucta tankov Abrams a bojových vozidiel pechoty M3 Bradley. Boje začali v centre mesta odkiaľ sa presunuli do priestorov cintorína. Američania začali v boji získavať prevahu, a tak sa povstalci presunuli k mešite Imáma Alího. Oblasť bola následne uzavretá a spojenecké vojská spustili obliehanie. Mešita síce počas bojov nebola vážne poškodená, no boli zničená dva jej minarety.

23. augusta sa rozoznela v okolí mešity séria minimálne pätnástich výbuchov po ktorých nasledovali ďalšie prestrelky. 26. augusta zhodila dvojica amerických lietadiel F-16 štyri bomby na dva hoteli v blízkosti mešity, ktoré využívali povstalci. Nálet donútil al-Sadra aby zasadol za rokovací stôl s ajatoláhom Sístáním.

Prímerie
--------

27. augusta 2004 sa vyjednávačom podarilo dohodnúť obojstranné stiahnutie z mesta. Povstalci zložili zbrane a žiaden z nich nebol zadržaný. Kontrolu nad mestom prevzali iracké bezpečnostné zložky. Veľká časť bojovníkov Mahdího armády sa presunula do bagdadskej štvrte Sadr City, kde taktiež prebiehali boje.

Externé odkazy
--------------

* 
* Archivované 2010-08-10 na Wayback Machine
*
Nástupištia
**Château de Vincennes** je konečná stanica parížskeho metra linky 1 ležiaca na hraniciach 12. obvodu Paríža a mesta Vincennes. Nachádza sa pod *Avenue de Norget*.

História
--------

Stanica bola otvorená 24. apríla 1934 pri predĺžení linky 1 zo stanice Porte de Vincennes.

V rámci automatizácie linky 1 boli nástupištia upravené v dňoch 25. a 26. augusta a 1. a 2. septembra 2008.

Názov
-----

Stanica je pomenovaná po neďalekom kráľovskom hrade *Château de Vincennes*.

Zaujímavosti v okolí
--------------------

* Château de Vincennes je zámok vo vlastníctve Ministerstva obrany, okolo zámku sú kasárne francúzskej armády.
* Bois de Vincennes - rozsiahly lesopark, jeho súčasťou je oi. Botanická záhrada (*Parc floral de Paris*)

Referencie
----------

1. ↑   *Článek v časopise Vincennes Info, s. 10 (formát pdf)* [online]. [Cit. 2015-02-15]. Dostupné online. Archivované 2008-11-19 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Château de Vincennes (parížske metro)**

Zdroj
-----

*Tento článok je čiastočný alebo úplný preklad článku Château de Vincennes (stanice metra v Paříži) na českej Wikipédii.*
Súradnice: 57°55′2″S 26°34′36″V﻿ / ﻿57,91722°S 26,57667°V﻿ / 57.91722; 26.57667

**Dub Tamme-Lauri** (estón. amme-Lauri tamm) je veľký dub letný (*Quercus robur*). Je najširší a najstarší strom v Estónsku. Nachádza sa v obci Antsla, v kraji Võrumaa.

Parametre
---------

Výška stromu je 17 metrov a obvod vo výške 130 cm je 831 cm. Podľa výskumníkov bol strom zasadený okolo roku 1326. Dub bol viackrát zasiahnutý bleskom, čo poškodilo konáre a vyprázdnilo stred stromu. Počas reštaurácie v 70. rokoch 20. storočia sa v dutine našla stará skrýša protisovietskych partizánov. Sedem ľudí mohlo stáť v strome než ho napustili ôsmimi tonami spevneného betónu. Strom stále žije aj keď kvôli bleskom stratil vrch svojej koruny.

Dejiny a legendy
----------------

Názov Tamme-Lauri pochádza od názvu farmy Tamme-Lauri, ktorá získala názov podľa bytosti ducha čo mala v strome prebývať a občas prinášať šťastie a inokedy nešťastie. Bol to duch ohňa zvaný Laurits. Pozemok na ktorom strom stojí bol zakúpený Ministerstvom životného prostredia v roku 2006 a dub je chránený od roku 1939.

Dub bol vyobrazený na bývalej estónskej desaťkorune. V roku 2016 sa strom ako reprezentant Estónska zúčastnil súťaže Európsky strom roka. Priniesol legendu podľa ktorej začal rásť z časti vozu, ktorú do zeme zapichol švédsky kráľ.

Galéria
-------

* 
* 
* 
* 
* 
* 
* Dub na bývalej estónskej desaťkoruneDub na bývalej estónskej desaťkorune

Referencie
----------

1. 1 2   *Tamme-Lauri tamm* [online]. Estonian Registry of Nature, [cit. 2009-10-30]. Dostupné online. (Ewe)
2. ↑   *Antsla Parish: sights* [online]. Obec Antsla, 2021-07-26. Dostupné online.
3. ↑  PÜTTSEPP, Juhani. *Kuningas elab veel 700 aastat* [online]. EkspressMeedia, 2003-11-05, [cit. 2009-10-30]. Dostupné online.
4. ↑  KOCH, Tuuli. *Tamme-Lauri tamm vahetab omanikku* [online]. Postimees, 2006-09-05, [cit. 2009-10-30]. Dostupné online. (Ewe)
5. 1 2   *Tamme-Lauri oak* [online]. treeoftheyear.org, [cit. 2009-10-30]. Dostupné online. (Ewe)
6. 1 2  PÜÜA, Marko. *Riik maksab hiidtamme eest 400 000 krooni* [online]. Postimees, 2006-11-15, [cit. 2009-10-30]. Dostupné online. (Ewe)
7. 1 2   *Minulé ročníky – Evropský strom roku* [online]. treeoftheyear.org, [cit. 2022-08-12]. Dostupné online.
8. ↑   *ESTONIAN BANKNOTES: 10 krooni* [online]. Estónska banka, [cit. 2009-10-30]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dub Tamme-Lauri**

Zdroj
-----

*Tento článok je čiastočný alebo úplný preklad článku Tamme-Lauri oak na anglickej Wikipédii.*
**Diana Doll**, známa aj ako **Dianna Doll**, **Sue Diamond**, **Silvia**, **Adriana**, vlastným menom **Silvia Brezinová** (\* 22. júla 1976, Liptovský Mikuláš) je slovenská pornoherečka a modelka.

Diana Doll pôvodne vystupovala ako Sue Diamond, ale zmenila si meno kvôli možnej zámene s inou slovenskou modelkou a pornoherečkou Suzie Diamond.

Kariéra
-------

Pred začatím kariéry pracovala ako grafická dizajnérka. V pornobiznise debutovala relatívne neskoro – ako 25 ročná. Prvý film *Brazilian Snake* nakrútila v roku 2001. Jej kariéra pornoherečky a modelky sa však rozbehla až dva roky neskôr v USA. Pracovala pre rôzne známe európske aj americké štúdiá. Medzi rokmi 2004 - 2006 dočasne prestala nakrúcať scény s mužmi a sústredila sa na lesbické a sólo scény. Počas svojej kariéry nakrútila cez 250 pornofilmov. V rokoch 2008 a 2009 bola na AVN Awards nominovaná na „najlepšiu zahraničnú herečku roka".

Ocenenia
--------

* 2008 AVN Award - nominovaná na Najlepšiu zahraničnú herečku roku
* 2009 AVN Award - nominovaná na Najlepšiu zahraničnú herečku roku

Referencie
----------

1. ↑
2. ↑   *Sue Diamond Changes Name to Diana Doll* [online]. AVNAwards.com, 2006-06-21, [cit. 2010-12-08]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Diana Doll**

Externé odkazy
--------------

* Diana Doll - oficiálna stránka
* Diana Doll - na YouTube
* Diana Doll - na iafd
Súradnice: 23°30′S 54°30′V﻿ / ﻿23,5°S 54,5°V﻿ / 23.5; 54.5

**Dubaj** (-slovenský normovaný názov; po arabsky إمارة دبيّ - Imára Dubajj - doslova: Emirát Dubaj) je jeden z emirátov v Spojených arabských emirátoch (SAE) v Perzskom zálive. Je najľudnatejším a druhým najväčším emirátom Spojených arabských emirátov, hneď po emiráte Abú Zabí.

Emirát Dubaj leží na Arabskom polostrove v Perzskom zálive a je svojimi 4 114 km² a 3,4 mil. obyvateľmi (2020) po Abú Zabí druhý najväčší. Vládcom Dubaja je šejk Muhammad bin Rášid Ál Maktúm, ktorý je viceprezidentom a premiérom SAE (Hlavou SAE je emir Abú Zabí). Hlavným centrom emirátu je mesto Dubaj, v ktorom žije okolo 85 % obyvateľov emirátu. Najväčšiu časť emirátu zaberá púšť. Emirát sa nečlení na žiadne nižšie administratívne jednotky, no od roku 1954 pôsobí v rámci emirátu inštitúcia "Obec Dubaj" (po anglicky Dubai Municipality), ktorá má na starosti bežné záležitosti emirátu, ako sú zdravie, životné prostredie či územné plánovanie. 

Dni voľna pripadali v Dubaji a celých SAE doposiaľ na štvrtok/piatok, ale od septembra 2006 sú preložené na piatok a sobotu. Všetky štátne a verejné inštitúcie, vládne úrady, súkromné školy sú viazané novými pravidlami.

Referencie
----------

1. ↑   Archivované 2015-03-08 na Wayback Machine Dubai Municipality

Súvisiace články
----------------

* Ski Dubai - krytá lyžiarska zjazdovka v Dubajskej púšti
* Jumeirah Group - luxusný dubajský hotelový reťazec
* Palm Islands - umelo vytvárané polostrovy a súostrovia v Dubaji

Zdroj
-----

*Tento článok je čiastočný alebo úplný preklad článku Dubaj (emirát) na českej Wikipédii.*

*Informácie v infoboxe sú sčasti alebo úplne prebrané z infoboxu článku Emirate of Dubai zverejneného na anglickej Wikipédii.*

| * z
* d
* u
Spojené arabské emiráty |
| --- |
| 
* Abú Zabí
* Adžmán
* Dubaj
* Fudžajra
* Rás al-Chajmá
* Umm al-Kuvajn
* Šardžá

 |
**Dubtronica** je hudobný žáner, ktorý spája Electro a Dub. Pôvodná myšlienka vznikla vo vydavateľstvách On-U Sound Records a Mad Proffesor chcela vytvoriť buď experimentálny anglický dub alebo Nemecké Glitch Techno v roku 1990. Všimnite si, že výraz Glitch Techno nie je všeobecne prijatý oboma stranami umelcov a poslucháčov, a mnohí zvolili jednoducho názov "Dub" alebo "Techdub".

Dubtronica sa skladá z elektronických beatov, hraných temným spôsobom. Má oveľa nižšiu rýchlosť ako Techno a všeobecne zahrieva viac než tanečne orientovaný žáner Electronica. Žáner sa opakuje, ale odmeňuje dôkladnú pozornosť poslucháča. Niektoré skladby používajú raggae deejaying alebo speváci vytárajú viac prístupnú hudbu.

Významní interpreti
-------------------

* Pole
* Rhythm & Sound

Súvisiaci umelci
----------------

* Adrian Sherwood
* Banco de Gaia
* Basic Channel
* Bill Laswell
* Blue Daisy
* The Bug
* Deadbeat
* Deepchild
* Demdike Stare
* DigiDub
* Dubrizona
* Dub Syndicate
* Dub Tractor
* Dubtronic Science
* Fat Freddy's Drop
* Fenin
* Groove Corporation
* International Observer
* Kit Clayton
* Loop Guru
* Meteo
* MADDUB
* The Orb
* Ott
* Peverelist
* Pole
* Rhythm & Sound
* Roy Harter
* Sandoz
* Sigha
* Sub Dub
* Syncom Data
* Thievery Corporation
* Tsunami Wazahari
* Thomas Fehlmann
* Woob
* Yomgaille
* Youandewan

Súvisiace žánre
---------------

* Dub
* Techno
* Dubstep
* Electronica
* Trip hop
* Reggae
* Hip-hop
* Glitch
* Ambient

Referencie
----------

1. ↑  Doherty, Greg (2003) "Strange Bedfellows: Brits like Groove Corporation refile dub under electronica Archivované 2014-08-08 na Wayback Machine", *Miami New Times*, 14 August 2003, retrieved 8 November 2009

Zdroj
-----

*Tento článok je čiastočný alebo úplný preklad článku Dubtronica na anglickej Wikipédii.*
**Dumitru Prunariu** (\* 27. september 1952, Brašov, Rumunsko) je bývalý rumunský kozmonaut z programu Interkozmos.

Život
-----

### Mladosť a výcvik

Učil sa veľmi dobre už na základnej a strednej škole. V roku 1971 sa dostal na leteckú fakultu polytechnického inštitútu v Bukurešti a súčasne so štúdiom aj lietal v miestnom leteckom klube. Po štúdiách sa vrátil domov, do Brašova, do leteckej továrne. Pol roka potom bol povolaný do armády a zanedlho sa ocitol vo výbere budúcich kozmonautov na lekárskych testoch v Moskve. Aj so svojim náhradníkom Dumitrom Dediu v marci 1978 nastúpil do Hviezdneho mestečka pri Bajkonure.

### Let do vesmíru

Letel iba raz, v dvojčlennej posádke spolu s veliteľom lode Sojuz 40 Leonidem Popovem. Hneď po štarte z kozmodrómu Bajkonur sa pripojili k orbitálnej stanicí Saľut 6, kde strávili niekoľko dní. Po 188 hodinách vo vesmíre úspešne pristáli na území Kazachstanu. Je zaregistrovaný ako 103 kozmonaut Zeme.

* Sojuz 40 ( 14. máj 1981 – 22. máj 1981)

Po lete
-------

Dumitru Prunariu a Leonid Popov vo vesmíre
Po svojom lete zo strediska kozmonautov odišiel. Najskôr pracoval vo funkcii generálneho inšpektora vojenského letectva. Od roku 1992 bol členom rady rumunskej kozmickej agentúry *Agentia Spatiala Româna*, ktorú od roku 1998 riadil. Bol vymenovaný za riaditeľa Rumunského národného kozmického programu v Bukurešti. V roku 2004 bol rumunským prezidentom vymenovaný za veľvyslanca Rumunska v Moskve.

Je členom *Medzinárodnej asociácie účastníkov kozmických letov* (ASE – *Association of Space Explorers*), zúčastňuje sa medzinárodnych kongresov účastníkov kozmických letů (napr. v roku 2007 sa zúčastnil XX. planetárneho kongresu ASE v škótskom Edinburghu, v roku 2009 XXII. planetárneho kongresu v Prahe.

Literatúra
----------

* Milan Codr. *Sto hvězdných kapitánů*. [s.l.] : Práce, 1982.

Referencie
----------

1. ↑  VÍTEK, Antonín; LÁLA, Petr. *Malá encyklopedie kosmonautiky*. Praha : Mladá fronta, 1982. Kapitola Interkosmonauti, s. 364.
2. ↑   *O kosmických dnech a nocích*. Praha : Práce, 1987. Kapitola Devátá mezinárodní, s. 151.
3. ↑  VÍTEK, Antonín. *Prunariu mění místo* [online]. február 2004, [cit. 2009-10-08]. Dostupné online. Archivované 2008-04-18 z originálu.
4. ↑   *ASE XX Planetary Congress: Attendees* [online]. Edinburgh, Scotland: Association of Space Explorers, XX Planetary Congress, [cit. 2009-10-07]. Dostupné online. (anglicky)
5. ↑   *ASE XXII Planetary Congress: Attendees* [online]. Praha: Association of Space Explorers, XXII Planetary Congress. Dostupné online. (anglicky)

Externé odkazy
--------------

* Dumitru Prunariu v encyklopédii SPACE-40[nefunkčný odkaz]
* Prunariu, D. v Malej encyklopédii kozmonautiky
* Informácie na kosmo.cz

Zdroj
-----

*Tento článok je čiastočný alebo úplný preklad článku Dumitru Prunariu na českej Wikipédii.*

Autoritné údaje: * ISNI: 0000 0000 4595 9603
* LCCN: no2001013976
* NK ČR: xx0105740
* VIAF: 26708799
* WorldCat: lccn-no2001013976
**Coelophysoidea** (iné názvy: **Procompsognathoidea**, **Podokesauroidea**) je skupina dravých dinosaurov zo skupiny theropody, ktorá sa hojne vyskytovala koncom triasu a začiatkom jury.

Charakteristika
---------------

Svojho času to boli najúspešnejšie dravé dinosaury, najmä v kategórii stredne veľkých dravcov (ak vynecháme herrerasaury, ktoré hrali dôležitú úlohu iba začiatkom vrchného triasu), s dĺžkou tela do 6 až 7 m. Niektoré druhy boli zrejme trúfalé a lovili aj veľké sauropodomorfy (Sauropodomorpha). Zvyčajne žili osamote, kým počas obdobia sucha sa nezriedka zhromaždili v obrovských skupinách v ešte nevyschnutých korytách riek.

Zástupcovia Coelophysoidea boli štíhle nízkohlavé teropody s pomerne dlhými krkmi. Lebky mávali vybavené zvláštnym zárezom v prednej časti hornej čeľusti ktorý snáď pomáhal pri love malej koristi. Na predných končatinách mali dobre vyvinuté len vnútorné tri prsty, krajné dva zakrpateli.

Systematika
-----------

### Zaradenie v systéme

Coelophysoidea je jednou z troch hlavných podskupín dravých dinosaurov, ktorá sa volá Theropoda, pričom ďalšími podskupinami sú Ceratosauria a Tetanurae. Coelophysoidea bola v minulosti považovaná za súčasť jednej z nich, menovite Ceratosauria. 

### Vnútorná systematika

Systém taxónu Ceolophysoidea vyzerá takto:

Coelophysoidea (iné názvy: Procompsognathoidea, Podokesauroidea):

* ...niekoľko rodov (napr. podľa niektorých autorov rod *Liliensternus*)
* čeľaď Coelophysidae v širšom zmysle (iné názvy: Procompsognathidae v širšom zmysle, Podokesauridae):
	+ čeľaď Procompsognathidae v užšom zmysle [resp. podčeľaď Procompsognatinae ]
	+ čeľaď Coelophysidae v užšom zmysle [resp. podčeľaď Coelophysinae ]

Do Procompsognathinae patria malé zle známe primitívne formy. Do Coelophysinae patria „klasické" stredne veľké formy, napr. rod *Coelophysis*.

Od 80. rokov 20. storočia do prvých rokov 21. storočia sa do Ceolophysoidea niekedy zaraďovala aj čeľaď Dilophosauridae (starší názov: Halticosaurinae). Na začiatku 21. storočia čeľaď teda zahŕňala veľké formy s dvojitým kosteným hrebeňom na hlave, t.j. rod *Dilophosaurus* a niektoré ďalšie rody. Tieto tvory mali blízko k predkom Tetanurae a Ceratosauria. Niekedy sa považovali za primitívne, inokedy za vyspelé. Dnes do tejto čeľade patrí spravidla už len rod *Dilophosaurus*.

Zdroje
------

1. ↑  Martín D Ezcurra and others, A revision of the early neotheropod genus Sarcosaurus from the Early Jurassic (Hettangian–Sinemurian) of central England, Zoological Journal of the Linnean Society, Volume 191, Issue 1, January 2021, Pages 113–149,
2. ↑  Theropod Database  (vrátane podstránok) (prístup júl 2023)
3. ↑  Dinosauricon (prístup 2005)
4. ↑  M. Phylogeny Archive
5. ↑  Sereno, P. C. (1999). The Evolution of Dinosaurs. Science, 284(5423), 2137–2147.
6. ↑  MADSEN, James H.; WELLES, Samuel Paul. *Ceratosaurus (Dinosauria, Theropoda) (A Revised Osteology)*. [s.l.] : Utah Geological Survey, 2000. 80 s. Dostupné online. ISBN 978-1-55791-380-7.
**Damon Knight Memorial Grand Master Award** (doslova *Pamätná cena Damona Knighta pre veľmajstra*) je cena, ktorú udeľuje organizácia Science Fiction and Fantasy Writers of America žijúcim spisovateľom za celoživotné úspechy v oblasti science fiction a / alebo fantasy. Oficiálne síce nie je súčasťou ceny Nebula, udeľuje sa však pri tom istom ceremoniále. 

Cena sa pôvodne nazývala jednoducho *Grand Master Award* (Cena pre veľmajstra), ale v roku 2002 bola premenovaná na pamiatku zosnulého Damona Knighta, zakladateľa *Science Fiction and Fantasy Writers of America*.

Nositelia ceny
--------------

* Robert A. Heinlein (1974)
* Jack Williamson (1975)
* Clifford D. Simak (1976)
* L. Sprague de Camp (1978)
* Fritz Leiber (1981)
* Andre Norton (1983)
* Arthur C. Clarke (1985)
* Isaac Asimov (1986)
* Alfred Bester (1987)
* Ray Bradbury (1988)
* Lester del Rey (1990)
* Frederik Pohl (1992)
* Damon Knight (1994)
* A. E. van Vogt (1995)
* Jack Vance (1996)
* Poul Anderson (1997)
* Hal Clement (Harry Stubbs) (1998)
* Brian W. Aldiss (1999)
* Philip José Farmer (2000)
* Ursula K. Le Guinová (2003)
* Robert Silverberg (2004)
* Anne McCaffreyová (2005)
* Harlan Ellison (2006)
* James Gunn (2007)
* Michael Moorcock (2008)
* Harry Harrison (2009)
* Joe Haldeman (2010)
* Connie Willis (2011)
* Gene Wolfe (2012)
* Samuel R. Delany (2013)
* Larry Niven (2014)
* C. J. Cherryh (2015)
* Jane Yolen (2016)
* Peter S. Beagle (2017)
* William Gibson (2018)

Až do roku 1995 platilo pravidlo, že sa nesmie udeliť viac než šesť cien za desať rokov. Aby sa ale vyvážil fakt, že ceny nesmú byť udeľované posmrtne, limit sa uvolnil na jednu cenu ročne.

Externé odkazy
--------------

* Oficiálny zoznam nositeľov Archivované 2009-06-21 na Wayback Machine

Zdroj
-----

*Tento článok je čiastočný alebo úplný preklad článku Damon Knight Memorial Grand Master Award na českej Wikipédii.*
RNDr. **Dina Štěrbová** (\* 1940), rod. Margita Schochmannová, je popredná výšková horolezkyňa slovenského pôvodu. V čase svojich dvoch úspešných výstupov na osemtisícovky už mala bydlisko v manželovom Olomouci, takže figuruje v českých prehľadoch osemtisícovkárov.

Lezenie
-------

Asi 300 výstupov v Tatrách. V Alpách Civetta a Torre Venezia, Piz Badile. Účastníčka výpravy Haramoš 1970, Pamír - Leninov štít 1976. V r. 1977 stanovila čs. ženský výškový rekord výstupom na hindukúšsky Nošak (7492). V r. 1978 na Pamíre vystúpila v ženskom družstve na štít Korženevskej. V r. 1980 viedla ženskú expedíciu na Manaslu, dve účastníčky vystúpili na sev. vrchol (7056 m). V r. 1984 spolu s Američankou čs. pôvodu V. Komárkovou vystúpili na Čho Oju, čím posunula čs. výškový rekord, bol to zároveň prvý čs. a prvý ženský výstup na túto horu vôbec. Nie však čisto ženský, s nimi vystúpili šerpovia Norbu a Ang Rita (ten bol celkovo 10-krát na Mt. Evereste). V r. 1988 s Líviou Klembarovou vystúpili na Gašerbrum II, hoci výprava vedená R. Gálfym naň nemala povolenie a vedúci s touto zmenou plánu nesúhlasil. D. Štěrbová sa háji tým, že získala povolenie od francúzskej výpravy, dvoch pakistanských styčných dôstojníkov a výstup sa podarilo legalizovať dodatočne. V rokoch 1991 a 1992 sa neúspešne pokúšala o Mount Everest. V r. 1994 viedla expedíciu na Broad Peak. Najprv na pľúcny edém zomrel B. Bílek a kým vybavovala formality v Islamabade, na hore zahynul A. Himer, s ktorým sa odtrhol prevej a výprava definitívne skončila. Naposledy sa ešte pokúsila o Nanga Parbat.

V ďalšom období ešte absolvovala niekoľko trekov a spoluorganizovala humanitárnu akciu (česká nemocnica v Pakistane). Jej manžel je známy vodák a cestovateľ Otakar Štěrba.

Referencie
----------

* I. Dieška a kol.: *Horolezectvo - Encyklopédia*, Šport 1989.
* F. Kele: *K trblietavým štítom Karakoramu*, Bratislava 1991.
* M. Vranka: *Od Gašerbrumu po Everest*, 1996.
* A. Marec: *Zóna odvahy*, 1989.

Publikácie
----------

* D. Štěrbová: *Čo Oju - tyrkysová hora*, Olympia Praha 1988.

Externé odkazy
--------------

* Českí horolezci na osemtisícovkách Archivované 2008-05-26 na Wayback Machine
* Prehľad výprav D. Štěrbovej

Autoritné údaje: * abART: 58465
* ISNI: 0000 0000 5568 3575
* LCCN: n88212903
* NK ČR: jn20000402913
* VIAF: 70492103
* WorldCat: lccn-n88212903
Pobrežie pri Bournemouth
Slatiny v Suffolku
**Daniel Sherrin** (\* 1868, Brentwood – † 1940, Londýn) bol britský maliar a grafik.

Životopis
---------

Narodil sa v roku 1868 v britskom meste Brentwood a zomrel roku 1940 v Londýne. Maliar a grafik, ktorý študoval maľbu u svojho otca Johna Sherrina. Tvoriť začal, kým pôsobil v anglickom meste Whitstable. Profiloval sa na krajinársku maľbu a námorné motívy. Medzi významný míľnik jeho kariéry patrí obraz Sandringhamského paláca (Sandringham Palace), ktorý namaľoval z poverenia kráľa Juraja V. (1911 – 1936). Tento obraz dodnes visí v Buckinghamskom paláci. Počas prvej svetovej vojny pomáhal navrhovať náborové plagáty, ktoré dodnes možno vidieť v Imperiálnom vojenskom múzeu (Imperial War Museum). Jeden z jeho náborových plagátov bol natoľko úspešný, že pomohol naverbovať viac ako 1000 mužov do britskej armády, za čo Danielovi Sherrinovi osobne gratuloval generál Lord Kitchener.

Štýl
----

Maľoval zátišia s kvetinami, krajiny s anglickými lúkami z okolia Norfolku a Suffolku, motívy mora a lodí, tiež krajiny s vyobrazením budov. Jeho skoršie práce väčšinou zachytávajú pohľady na pláže a more, či plachetnice na mori v štýle britských maliarov ako boli t. j. Somerscales a Montague Dawson. Neskoršie sa jeho diela špecializujú na krajinné výjavy podľa štýlu britského autora B.W.Leadera, často označované ako „záhrada anglického štýlu (Garden of England style)".

V grafike najčastejšie maľoval vojenské motívy. Jeho náborové plagáty do britského vojska sú vystavené v Imperiálnom vojenskom múzeu.

Galérie a múzeá
---------------

* Imperial War Museum, Londýn
* Bolton Museum and Art Gallery, Bolton
* Bury Art Museum, Bury
* Canterbury City Council Museums and Art Galleries, Canterbury
* Ferens Art Gallery
* Haworth Art Gallery, Hull
* Laing Art Gallery, Newcastle upon Tyne
* Margate Old Town Local History Museum, Margate
* Milntown Estate and Gardens, Isle of Man
* Museums Sheffield, Sheffield
* Nuneaton Museum and Art Gallery, Nuneaton
* Salford Museum and Art Gallery, Salford
* Warrington Museum and Art Gallery, Warrington
* Williamson Art Gallery and Museum, Birkenhead

Referencie
----------

1. ↑  Kolektív autorov: „Benezit Dictionary of Artists." Librairie Gründ: 2006. ISBN 978-2700030709
2. ↑
3. ↑
4. ↑
5. ↑
6. ↑  Christine O'Brien: „The Language of Flowers" Anness Publishing: 2012. ISBN 978-0754825005
7. ↑
8. ↑
9. ↑  Kolektív autorov: „Benezit Dictionary of Artists." Oxford University Press: 2010. ISBN 978-0199773787

Autoritné údaje: * ULAN: 500019064
* VIAF: 95798374
**Codemasters** (predtým Code Masters) je britská softvérová spoločnosť, založená v roku 1986 Richardom Darlingom, jeho bratom Davidom Darlingom a ich otcom Jimom Darlingom. Od mája roku 2005 je výkonným riaditeľom Rod Cousens. Vyrába počítačové hry.

Vývoj spoločnosti
-----------------

Už od roku 1982 vlastnila Darlingova rodina spoločnosť **Galactic Software**, ktorá ale nezaznamenala taký úspech ako Codemasters. V úplných začiatkoch po roku 1986 spoločnosť Codemasters vyvíjala hry pre osembitové počítače ZX Spectrum. Jedným z výrobkov Codemasters pre túto platformu bola aj obľúbená séria *Dizzy*.

Od roku 1992 Darlingovci obmedzili predaj ich lacných hier v prospech drahších, ale tiež kvalitnejších projektov. S vymiznutím trhu hier pre osembitové počítače sa spoločnosť začala sústrediť na hry pre konzoly a tiež 16-bitové počítače. Darlingovci ukončili sériu ich lacných (budgetových) hier Dizzy a zažili úspech zo sériou *Micro Machines*, ktorej zatiaľ posledný diel, veľmi sa líšiaci od prvého, vyšiel roku 2006, a tiež s tenisovou hrou *Pete Sampras Tennis*.

Od roku 1997 až do súčasnosti tvoria a vydávajú Codemasters pravidelne na niekoľkých platformách (PC, PlayStation 3 a Xbox 360) ich sériu pretekárskych simulátorov *Race Driver*, ktorá v súčasnosti s najnovším *TOCA Race Driver 3: The Ultimate Racing Simulator* má 6 dielov, navyše v lete roku 2008 pribudol ďalší, a to *Race Driver: GRID*. Ďalším realistickým závodným simulátorom, tentoraz špecializovaným na rally, je séria *Colin McRae Rally* (6 dielov), najnovším je *Colin McRae: DiRT 3*, ktorý obsahuje cez milión možných zvukových kombinácií, a tým ponúka najviac zvukov v závodných hrách vôbec. Codemasters boli tiež vydavateľom FPS hry od českej spoločnosti Bohemia Interactive Studio Operation Flashpoint, ale tiež vyvíja FPS, napríklad *Turning point: Fall of liberty*.

V súčasnosti Codemasters pracujú prevažne na projektoch pre PC a hracie konzoly (PS2...) ako sú napríklad *Race Driver: GRID* a *Operation Flashpoint 2* (ktorý už však nebude kvôli právnym sporom dielom Bohemia Interactive Studio) a pokračovanie úspešnej série *Dirt: Showdown*.

Externé odkazy
--------------

* Oficiálna stránka Archivované 2007-10-11 na Wayback Machine
* Zoznam hier Codemasters na Českej databáze hier

Zdroj
-----

*Tento článok je čiastočný alebo úplný preklad článku Codemasters na českej Wikipédii.*
Včela zbierajúca peľ
**Colony collapse disorder** (**CCD**) (slov. *Syndróm kolapsu včelstiev*) je fenomén pri ktorom náhle mizne z včelej kolónie veľké množstvo (až všetky) jedincov, zväčša robotníc. To následne vedie k úhynu celej kolónie.

Včelárstvo má v poľnohospodárstve, výžive ľudí a ekonomike štátov nezastupiteľné miesto, pretože väčšina poľnohospodárskych plodín je opeľovaná včelami. CCD bol pôvodne pozorovaný len u včelích kolónií v Severnej Amerike, ale v poslednej dobe sa začína objavovať aj v Európe, a to v Poľsku, Španielsku, Švajčiarsku a Nemecku.

Príčiny tejto novej choroby včiel zatiaľ nie sú známe, uvažuje sa o možnosti, že úhyn včiel spôsobujú globálna zmena klímy, neznáme patogény, roztoče, pesticídy (napr. neonikotinoidy), nákazy, geneticky modifikované plodiny, elektromagnetické žiarenie mobilných sietí, alebo nedostatok imunity zo zložiek medu, ktorý je včelám odoberaný a nahradený fruktózou.

Identifikácia
-------------

Jeden americký včelár popisuje tento syndróm takto: „Kontrast medzi normálnymi zdravými úľmi a úľmi postihnutými CCD je úplne zrejmý, keď sa pozriete... pretože zo zdravých úľov vylietajú stovky včiel každú minútu, ale úle s CCD vyzerajú mŕtve. Keď otvoríte úľ, neuvidíte žiadne mŕtve včely, bude tam veľa zdanlivo zdravých lariev, možno i matka, a smiešne málo robotníc."

Referencie
----------

1. ↑  Colony Collapse Disorder in Honey Bee Colonies in the United States
2. ↑  Where have all the Bee's Gone?
3. ↑  The mysterious deaths of the honeybees
4. ↑  Preliminary Findings with Respect to Colony Collapse Disorder (CCD)
5. ↑  Colony Collapse Disorder Working Group
6. ↑  GE and bee Colony Collapse Disorder – science needed!
7. ↑  Mobily prý mohou zabíjet včely. Umřeme hlady?
8. ↑  Are mobile phones wiping out our bees?
9. ↑  Složky medu zesilují odolnost včel
10. ↑  Decimování včel ve světě má zřejmě na svědomí fruktózový sirup
11. ↑  Forum Bee Source

* *Tento článok je čiastočný alebo úplný preklad článku Colony Collapse Disorder na českej Wikipédii.*

Externé odkazy
--------------

* Deutsches Bienenmonitoring
* *Honey Bee Health and Colony Collapse Disorder*
* COLOSS.org (Prevention of honey bee colony losses) )
* Bee Informed Partnership
* Bienengesundheit
***Dívka Havířka / Azbuk*** (1978) je SP platňa Karla Kryla. Vyšla v Kanade vo významnom exilovom vydavateľstve ’68 Publishers.

"...Bola to jedna z najradostnejších prác, akú som ako redaktor Sixty-Eight Publishers, Corp. zažil. Karel dodal rukopis knihy *(Z pod stolu) Sebrané spisy* s príslušnými ilustráciami a ja som dostal nápad: kniha zachytávala dve stránky Krylovho talentu: piesňové texty a kresliarsky um. Ľudia ho však poznali predovšetkým ako speváka. Dáme teda dohromady malú platňu, štyridsaťpäťku, pre ktorú Karel vyberie dve pesničky a naspieva ich.

A projekt ma inšpiroval k ešte jednému nápadu. Kryl až doteraz všetko spieval s doprovodom vlastnej gitary a mne, odchovancovi bigbandového swingu, pripadal spevák s gitarou akosi nehotová vec. Takže som si zaumienil, že skúsime, ako bude Kryl znieť s doprovodnou kapelou. A Karel súhlasil.

Hudobných skupín sme mali v Toronte viac: môjmu srdcu najbližšie bol súbor *Ed Vokurka and His Swing Strings*. Bola to dobrá kapela, Ed Vokurka hral na husle štýlom legendárnych hráčov na ten v jazze vzácny nástroj, ako boli Joe Venuto alebo Stéphane Grappelli, a basista súboru, Stan Zadák, bol kedysi v Prahe medzi "swingármi" veľmi populárny ako "Fatty" Zadák. V Kanade sa vypracoval medzi najlepších hráčov svojho nástroja a nájdete ho v knihách o kanadskom jazze.

Experiment sa podaril, Karel Kryl vybral dve piesne, "*Dívku havířku*" a "*Azbuka*" a v štúdiu Slobodnej Európy v Mníchove nahral na plejbek svoj hlas. Ja, a snáď aj čitatelia, sme mali radosť. Kniha sa rýchlo vypredala, a tak sme Kryla požiadali o ďalšiu. Súhlasil - pod jednou podmienkou. Že mu medzitým vydáme jeho vážnu poéziu..."

Zoznam piesní
-------------

1. A-strana: „Dívka havířka"
2. B-strana: „Azbuk"

Referencie
----------

1. ↑   Archivované 2014-09-07 na Wayback Machine Predná strana knihy Karla Kryla z roku 1978 (Z pod stolu) Sebrané spisy
2. ↑   Ed Vokurka na jeho vlastných webových stránkach.
3. ↑   Archivované 2014-09-07 na Wayback Machine Spomienky Josefa Škvoreckého na samotné natáčanie SP platne zo zborníku "*Jaro desáté*", ktorý v roku 2004 vydali Břevnovský kláštor, Opus Bonum a Klub Karla Kryla.

Externé odkazy
--------------

* SP platňa na of. stránkach Karla Kryla Archivované 2014-09-07 na Wayback Machine


|  |  |
| --- | --- |
| Portal | Hudobný portál |
Darlingtonia californica
**Darlingtónia** (lat. Darlingtonia) je rod mäsožravých rastlín, ktorý zahŕňa jediný druh **darlingtónia kalifornská** (*Darlingtonia californica*). Je to endemit severnej Kalifornie a juhozápadného Oregonu. Rastie v prímorských nížinných polohách a na úbočiach pohorí vystavených západnému, oceánskemu prúdeniu vlhkého vzduchu, kde vystupuje až do výšky 2 800 m n. m..

Pasce darlingtónie sa tvarovo podobajú hlave kobry, preto má v angličtine názov "Cobra Plant". Jej pasce sú gravitačného typu. Prilákaný hmyz skĺzava a padá alebo je iným spôsobom jeho pohyb navedený dovnútra pasce. Pohyb sa teda deje v smere gravitačnej sily. Vnútro pasce je nanajvýš vystlané škridlovito sa prekrývajúcimi a dolu smerujúcimi hrotnatými výrastkami buniek. Dolná polovica vnútorného povrchu pasce je pokrytá až 3 mm dlhými chlpmi. Napriek tomu, že v pasci nie sú žiadne tráviace žľazy, dochádza tu k vylučovaniu tekutiny. Objem tekutiny sa zvyšuje po chytení koristi.

Korisť vstupuje do pasce spodným otvorom. Hlavica pasce je posiata oválnymi belavými okienkami – fenestrácia. Ich funkcia je odľahčenie stiesnenosti priestoru nakoľko prepúšťa svetlo.

Darlingtónia má päťpočetné kvety, ktoré vyrastajú jednotlivo na vysokých stvoloch. Kalich je zelený a koruna je hnedočervená.

Literatúra
----------

* STUDNIČKA, Miloslav. *Masožravé rostliny : Objekt badatelů, dobrodruhů a snílků*. Vyd. 1. Praha: Academia, 2006. 331 s. ISBN 8020014047.
* STUDNIČKA, Miloslav. *Masožravé rostliny*. Vyd. 1. Praha: Academia, nakladatelství Československé akademie věd, 1984. 152 s. Dostupné z WWW: <>.

Externý odkaz
-------------

* Stránky SCPS (Slovenskej spoločnosti pestovateľov mäsožravých rastlín) Archivované 2016-03-04 na Wayback Machine
* Mikrosvet rodu *Darlingtonia* Archivované 2016-03-04 na Wayback Machine
Charakteristická maska Dartha Vadera
**Darth Vader** (**Anakin Skywalker**) je fiktívna postava, pôvodne rytier Jedi, neskôr temný Sithský lord, vo svete Star Wars. 

V prvej epizóde *Skrytá hrozba* Anakin vyrástol na planéte Tatooine ako syn otrokyne Shmi Skywalker. Ako malý chlapec pomohol v boji proti Obchodnej federácii a jej armáde droidov dvojici rytierov Jedi Obi-Wanovi, Qui-Gon Jinnovi a kráľovnej Padmé Amidale z obsadenej planéty Naboo. Následne bol na naliehanie Qui-Gon Jinna prijatý Radou Jedi za učeníka rádu. Aj v neskoršom veku zachránil Amidale život a zamiloval sa do nej, napriek tomu, že lásku k určitej osobe mal ako Jedi zakázanú. S Padmé má dve deti, dvojčatá Luka a Leiu, narodené na vesmírnej stanici Pollis Massa. Padmé pri pôrode zomrela.

V závere vojny galaktickej Republiky s Konfederáciou nezávislých systémov, v tretej epizóde *Pomsta Sithov* sa pridal na Temnú stranu Sily a po boku Sithského lorda Dartha Sidiousa premenili Republiku na Galaktické Impérium. Meno *Vader* dal Anakinovi jeho nový majster Sidious, ktorý pre ostatných vystupoval ako senátor a neskôr kancelár, resp. cisár Palpatine. *Darth* je hodnosť najvyšších Sithov. Keď Anakin prešiel k Temnej strane Sily a stal sa jeho učencom. V neskoršej dobe je v Galaxii s pomocou Temnej strany Sily najobávanejším podriadeným Imperátora Palpatina.

Vader utrpel v súboji so svojim bývalým majstrom Obi-Wanom ťažké zranenia a prežil len vďaka kybernetickým protézam a náhradám orgánov. Dostal akúsi prenosnú JISku v podobe čierneho brnenia – je skôr stroj ako človek, teda kyborg. 

Vo štvrtej epizóde *Nová nádej* a piatej epizóde *Impérium vracia úder* (najstaršie filmy v poradí) svoje sithské schopnosti využíva v boji proti republike a patrí spolu s cisárom k najzápornejším postavám v celej ságe Hviezdnych vojen. Na konci šiestej epizódy *Návrat Jediho* sa však predsa len vráti k Svetlej strane Sily a pomôže svojmu synovi Lukeovi poraziť imperátora. Následne zomiera, no stáva sa duchom.

Darth Vader sa objavuje aj vo filme *Rogue one: Star Wars Story.* Snímka sa odohráva v časoch, kedy sa Obi-Wan skrýva a Luke o svojom osude ešte nevie, tým pádom vládne v galaxii najsilnejšou rukou Temná strana Sily. V tomto filme sa Darth Vader objavuje, aby zabránil povstalcom získať plány super zbrane Galaktického Impéria, zvanej Hviezda smrti (Death Star). V siedmom pokračovaní *Star Wars: Sila sa prebúdza* sa objavuje iba jeho ohorená helma, ktorú vlastní Kylo Ren, vycvičený Lukom Skywalkerom ako Jedi, ale obrátený na temnú stranu síly Snokom. Usiluje sa byť tak silný ako jeho starý otec Darth Vader.

Iné projekty
------------

Commons
* Spolupracuj na Commons Commons ponúka multimediálne súbory na tému **Darth Vader**

Externé odkazy
--------------

* Darth Vader at Wookieepedia
* The Vader Project Platform Show
* Darth Vader at The World of Star Wars
* Darth Vader and Date Masamune
* Darth Vader on *Darthipedia, the Star Wars Humor Wiki*
**Divertikul** je vydutina (slepá výchlipka) dutého orgánu, najčastejšie orgánu tráviacej sústavy alebo močového mechúra. V užšom zmysle je divertikul len tzv. **pravý divertikul** (pozri nižšie). 

Rozdelenie podľa pravosti:

* pravý divertikul – má všetky zložky steny vo vydutine (stena má 3 zložky: sliznicu, svalovinu a serózu)
* nepravý divertikul – vydutinu tvorí len sliznica a podsliznicového väziva

Rozdelenie podľa vrodenosti:

* vrodený divertikul – ide vždy o pravé divertikuly
* získaný divertikul – môže ísť o pravé alebo nepravé divertikuly

Patogenetické rozdelenie:

* trakčný divertikul – vzniká vytiahnutím steny
* pulzný divertikul – vzniká následkom zvýšeného intraluminálneho tlaku
* zmiešaný divertikul – kombinácia oboch

Tzv. funkčný divertikul je vydutina vznikajúca kontrakciou steny okolo drobnej lézie. Od divertikulu odlišný je pseudodivertikul, ktorý vzniká vyhĺbením patologicky zmeneného tkaniva.

Divertikuly tráviacej sústavy
-----------------------------

Okrem Meckelovho divertikla sa divertikuly v tenkom čreve vyskytujú najmä v dvanástniku a v lačníku. Väčšinou sú asymptomatické a nájdené ako náhodný nález pri rádiologickom vyšetrení tenkého čreva. Symptómy spôsobujú iba príležitostne pre ich anatomickú blízkosť k okolitým štruktúram, alebo sa môžu prejaviť zápalom a krvácaním. 

Divertikulóza hrubého čreva (tiež divertikulárna choroba) je časté ochorenie vo vyspelých krajinách. Najčastejšie postihuje poslednú časť hrubého čreva - esovitú kľučku. Príčinou býva porucha vyprázdňovania u osôb, ktoré konzumujú stravu s malým podielom nestráviteľných zvyškov, produkujúcu tuhú, málo objemnú stolicu, ktorá sa vyprázdňuje pod vyšším tlakom. Zápal týchto divertiklov sa volá divertikulitída.

Referencie
----------

1. ↑   *Divertikulová choroba hrubého čreva – Štandardné diagnostické a liečebné*
postupy *[online]. Bratislava: Ministerstvo zdravotníctva SR, [cit. 2021-07-04]. S. 4. Dostupné online.*

Literatúra
----------

* divertikul in: Encyklopédia medicíny  Archivované 2013-01-09 na Wayback Machine
* Mařatka, Z.: *Dvanáctník a jeho nemoci (kromě vředu)*. In Mařatka Z (ed.). *Gastronterologie*. Karolinum, Praha 1999: 195 – 199.
* Frič,P. Dvořák, M. Mařatka, Z, Mandys, V.: *Jiné nemoci tenkého střeva*. In Mařatka Z (ed.). *Gastronterologie*. Karolinum, Praha 1999: 215 – 226.
* LaMont, J.T. Isselbacher, K.J.: *Diseases of the Small and Large Intestine*. In Isselbacher, K.J. Braunwald, E. Wilson,.J.D, et al.: (eds.). *Harrison´s Principles of Internal Medicine*. McFraw-Hill Inc. New York 1994: 1417 – 1424.
**Džaíš al-Fatah** (**Armáda víťazstva**) bola sýrska koalícia siedmych islamistických povstaleckých skupín, do ktorej však nepatril Islamský štát. Podľa zdroja z Frontu an-Nusra mala koalícia v čase založenia 12 000 - 15 000 bojovníkov.

Pôsobnosť
---------

Koalíciu vytvorili nasledovné skupiny:

* Front an-Nusra
* Ahrar al-Šám
* Džund al-Aksá
* Liwa al-Haqq
* Džaíš al-Sunna
* Adžnad al-Šám
* Fajlak aš-Šám (Légia Šám)

Podľa niektorých zdrojov bola táto povstalecká koalícia výsledkom zníženia napätia medzi Katarom, Tureckom a Saudskou Arábiou. Cieľom týchto krajín bolo zastavenie expanzie Iránu v tomto regióne, čo viedlo k spoločnej dohode o kolektívnej podpore sunnitských povstalcov proti sýrskej vláde. Existovalo niekoľko náznakov, že Turecko a Saudská Arábia podporovali členov novej koalície a že sa v Turecku uskutočnilo niekoľko stretnutí jej vodcov. Jeden z členov Frontu an-Nusra však poprel akékoľvek finančné prepojenia na Katar, Turecko a Saudskú Arábiu.

Hneď po založení zaútočila koalícia na mesto Ariha, ležiace na severozápade Sýrie a obsadili ho. Ariha bola posledným mestom v provincii Idlib, ktoré dovtedy kontrolovali vládne sily.

Dňa 23. októbra 2015 sa skupina Džund al-Aksá od koalície oddelila. Dôvodom bolo, že sa so skupinou Ahrar al-Šám nedokázali dohodnúť na uplatňovaní islamského práva. Zo solidarity k Džund al-Aksá, tiež napojenej na teroristickú organizáciu al-Káidá, opustil koalíciu aj Front an-Nusra. Abu Hamza al-Hamawi, vodca Ahrar al-Šám, uviedol, že v koalícii naďalej zostáva a s ostatnými skupinami budú pokračovať v spoločnom boji.

Referencie
----------

1. ↑   *Syria Direct: News Update 3-25-15* [online]. 25. marec 2015. Dostupné online. (po anglicky)
2. ↑  Charles Lister. *Profiling Jabhat al-Nusra* [online]. 24. júl 2016. Dostupné online. (po anglicky)
3. ↑   *Radikálne skupiny dobyli dôležité mesto v Sýrii* [online]. 29. mája 2015. Dostupné online. Archivované 2022-01-17 z originálu.
4. ↑   *Reports: Al-Nusra Front leaves Jaish al-Fatah coalition in Syria* [online]. 30. október 2015. Dostupné online. (po anglicky)


|  |  |
| --- | --- |
| Portal | Politický portál |
Stav 18. októbra 2007
**Džuzur al-Álam** je súostrovie, skupina umelo budovaných ostrovov nachádzajúcich sa v Perzskom zálive 4 kilometre od pobrežia Dubaja. Po plánovanom dokončení v roku 2009 malo súostrovie obsahovať 250 - 300 ostrovov, ktoré budú usporiadané do tvaru všetkých svetových kontinentov. Náklady na vybudovanie tohto projektu, ktorý je inšpirovaný iným umelo vybudovaným súostrovím nachádzajúcim sa rovnako v Dubaji - Palm Islands, sa odhadujú na 1,8 miliardy dolárov. Investorom je firma Nakheel Properties.

Charakteristika projektu
------------------------

Satelitná snímka
Veľkosť jednotlivých ostrovov je plánovaná na 23 226 m² až 83 613 m², od seba budú oddelené vždy 50 až 100 metrami vody. Celé súostrovie bude na dĺžku merať 9 km a na šírku potom 6 km. Medzi ostrovmi nie sú plánované žiadne mosty, jediným spôsobom dopravy bude loď alebo helikoptéra. Cena predávaných ostrovov bude začínať na 6,85 miliónoch dolárov, v priemere sa však bude pohybovať okolo 25 miliónov.

Vývoj výstavby
--------------

V novembri 2009 sa prejavili ťažkosti vyplývajúce z globálneho ekonomického prepadu. Práca sa na ostrovoch úplne zastavila. Jediné, čo sa ešte dokončilo, sú vlnolamy a z 300 ostrovov je zastavaný len jeden modelový. Ak sa práca na týchto ostrovoch neobnoví a nebude ich konštrukcia posilnená, skĺznu po čase pod hladinu mora a stane sa z nich iba hromada piesku na dne perzského zálivu. Vlnolam okolo súostrovia tento proces spomaľuje a vďaka tomu, že je vytvorený z kamenia, bude aj po poklese piesočných ostrovov chrániť okolité lode pred nebezpečenstvom.

Referencie
----------

1. ↑  Aj na Megalomansky Svet v Dubaji padla krízy. Dokazujú to zábery z vesmíru, idnes.cz, 26. 11. 2009

Pozri aj
--------

* Palm Islands
* Dubaj

Iné projekty
------------

Commons
* Spolupracuj na Commons Commons ponúka multimediálne súbory na tému **Džuzur al-Álam**

Externé odkazy
--------------

* Welcome to The World Archivované 2007-02-17 na Wayback Machine - Oficiálna stránka projektu (anglicky)
* Propagačné video "The World" Archivované 2007-02-10 na Wayback Machine
* Satelitný pohľad na rozostavané súostrovia - na wikimapia
* Ako by mohol vyzerať jeden z ostrovov po dokončení (obrázok). A toto je pravdepodobne ten istý ostrov videný zo satelitu na Google maps.
* Ako by malo súostrovie vyzerať po dokončení

Zdroj
-----

*Tento článok je čiastočný alebo úplný preklad článku The World na českej Wikipédii.*
Krajiny sveta podľa výšky štátneho dlhu, prepočítaného na ich HDP. Zelený je najnižší, hnedý najvyšší.
**Dlh verejnej správy** (iné názvy: **dlh verejných financií, dlh v sektore verejnej správy, verejný dlh**; nepresne **zadlženosť štátu** (v širšom zmysle)/**štátny dlh** (v širšom zmysle), **vládny dlh** (v širšom zmysle); nesprávne **národný dlh**) sú v priebehu času akumulované finančné záväzky sektora verejnej správy (t. j. najmä - prípadne v závislosti od definície len - ústrednej a regionálnej štátnej správy, miestnej samosprávy a fondov sociálneho zabezpečenia). 

Ako **zadlženosť štátu/štátny dlh** v užšom zmysle či **vládny dlh** v užšom zmysle sa označuje len dlh štátnej správy (čiže vlastne akumulované deficity štátneho rozpočtu). Ako **zadlženosť štátu/štátny dlh** v "stredne širokom" zmysle sa označuje dlh štátnej správy a miestnej samosprávy.

V detailoch sa rozsah pojmu mení podľa zdroja/štátu/úradu, napríklad v maastrichtských kritériách (Protokol č. 20 k Zmluve o Európskej únii) sú výslovne vylúčené štátne podniky. V Európskej únii sa najčastejšie používa "dlh verejnej správy" podľa ESA.

Keďže správne organizácie reprezentujú obyvateľstvo daného štátu, je možné verejný dlh považovať súčasne za dlh jednotlivých daňových poplatníkov.

Delenia
-------

Verejný dlh sa rozdeľuje podľa toho, kto je veriteľom štátu. Podľa toho sa rozlišuje vnútorné a vonkajšie zadlženie. Vláda si požičiava obyčajne emisným financovaním. Ďalším spôsobom pre menej bohaté krajiny je možnosť požičať si od obchodných bánk alebo nadnárodných inštitúcií, napríklad Európska alebo svetová banka.

Verejné dlhy sa odlišujú aj podľa splatnosti. Existujú dlhy krátkodobé (do jedného roku), strednodobé (do troch rokov) a dlhodobé (nad tri roky). Toto členenie sa môže časovými intervalmi líšiť.

Verejný dlh na Slovensku
------------------------

V roku 2021 verejný dlh na Slovensku predstavoval 63,1% HDP.

| Rok | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- |
| Zadĺženie v
% HDP | 40.8 | 43.3 | 51.9 | 54.9 | 53.7 | 51.8 | 52.4 | 51.6 | 49.6 | 48.1 | 59.7 | 63.1 |

Referencie
----------

1. ↑   *Slovakia Government Debt to GDP - 2021 Data - 2022 Forecast - 1995-2020 Historical* [online]. tradingeconomics.com, [cit. 2022-04-26]. Dostupné online.

Externé odkazy
--------------

* 
* 
* 
* Staatscchulden in: Gabler-Wirtschaftslexikon